Venelaste Ansipi-viha on eestlastele arusaamatu veel ühel põhjusel. Konfliktis Ansipiga on üks osapool veel - Vladimir Putin. Kogu pronksmehe trall saigi alguse putinlikust pöördest Suure Isamaasõja ja Nõukogude Liidu suuruse ülepuhumisel.  Poleks siinsed Putinile kaasajooksjad pronksmehe juures punalippe lehvitanud, oleks kuju senini omal kohal. Veel märtsikuus oli võimalus, et ta sinna jääb, kuid ei siin ega Moskvas teinud keegi seda käiku, mis oleks ta sinna jätnud. Selle asemel eelistati vihaselt röökida ja rääkida fasˇismist.